Binibining Pilipinas

Ang Binibining Pilipinas (pinaikling Bb. Pilipinas) ay isang pambansang beauty pageant sa Pilipinas na pumipili ng mga kinatawan ng Filipina na sasabak sa isa sa Big Four international beauty pageant: Miss International at pumili ng ibang titleholder para lumahok sa mga minor international pageant gaya ng The Miss Globe.
Pagmamay-ari ng Araneta Group of Companies ang Binibining Pilipinas na pinamumunuan ng negosyanteng Pilipino na si Jorge León Araneta, ang Presidente at CEO ng grupo. Ang Binibining Pilipinas Charities Incorporated ay pinamumunuan ng pambansang direktor na si Miss International 1960 Stella Marquez de Araneta, asawa ni Araneta, kasama si Conchitina Sevilla-Bernardo, isang negosyante at artista, bilang co-chairperson. Ang Binibining Pilipinas ang naging opisyal na pambansang franchise holder ng Miss Universe Organization mula 1964, matapos initong kunin ang prangkisa mula sa Miss Philippines, na siyang may hawak ng prangkisa mula 1952 hanggang 1963.
Nakuha ng Binibining Pilipinas ang prangkisa para sa Miss International noong 1968. Nang taong ding iyon, nagdaos ng hiwalay Miss Philippines pageant ang Binibining Pilipinas upang pumili ng kinatawan sa Miss International. Nang sumunod na taon, pinag-isa ng Binibining Pilipinas sa isang patimpalak ang paghirang ng mga kinatawan ng bansa para sa Miss Universe at Miss International.
Nakuha ng Binibining Pilipinas mula sa Mutya ng Pilipinas ang prangkisa sa Miss World beauty pageant noong 1992 at nagsimulang magpadala ng kandidata ng taong ding iyon. Noong 2011, inilipat ito sa Miss World Philippines. Simula noong 2013, nakuha ng Binibining Pilipinas ang iba't-ibang mga prangkisa mula sa mga minor international pageant tulad ng Miss Supranational noong 2013, Miss Intercontinental noong 2014, at Miss Grand International at Miss Globe noong 2015.
Nang magsimula ang Binibining Pilipinas noong 1964, ang kandidatang nagwawaging Binibining Pilipinas ay lumalahok sa taunang Miss Universe pageant. Noong 1969, pinag-isa ng Binibining Pilipinas ang mga patimpalak nito para sa pagpili ng magiging kandidata ng bansa sa Miss Universe at Miss International pageants. Mula noon, ang magiging kandidata sa Miss Universe ay tinatanghal na Binibining Pilipinas – Universe. Simula 2011, tinawag na itong Miss Universe Philippines upang maiayon sa mga pambansang titulo ng mga lalahok sa Miss Universe. Noong 2020 inilipat ito sa Miss Universe Philippines.
Nakuha ng Binibining Pilipinas mula sa Mutya ng Pilipinas ang prangkisa sa Miss World beauty pageant noong 1992 at nagsimulang magpadala ng kandidata ng taong ding iyon. Noong 2011, inilipat ito sa Miss World Philippines.
Nagsimula noong 1971 bilang Miss Teenage Peace International, naging Miss Teenage Intercontinental noong 1974, Miss Teen Intercontinental noong 1979 at noong 1982 naging Miss Intercontinental na siya nitong pangalan hanggang sa kasalukuyan. Unang nagtanghal ng Binibining Pilipinas – Intercontinental noong 2014 makaraang mailipat mula sa Mutya ng Pilipinas ang pambansang prangkisa ng patimpalak.
Unang ginanap ang Miss Grand International noong 2013 kung saan naging kinatawan ng bansa si Annalie Forbes matapos siyang hirangin ni John dela Vega na siyang may hawak ng pambansang prangkisa. Noong 2014, nagtanghal ng Miss Grand Philippines kung saan ang nagwagi na si Kimberly Karlsson ang naging kinatawan sa pandaigdigang patimpalak. Nang sumunod na taon, inilipat sa Binibining Pilipinas ang prangkisa at isinama sa mga titulong iginagawad sa naturang patimpalak.
Unang nagtanghal ng Binibining Pilipinas – Tourism noong 1987 upang maging katuwang ng Kagawaran ng Turismo sa pagpapalaganap ng turismo sa bansa. Noong 2011 lumahok sa pandaidigang patimpalak—sa Miss Tourism Queen International—ang nagwaging ang Bb. Pilipinas – Tourism.